CONCESIÓN DE AXUDAS ECONÓMICAS POR ASISTENCIA Á FORMACIÓN DO PROXECTO “LABORA 2020”
ADMINISTRACIÓN LOCAL — Provincial — Deputación Provincial (Subvencións e axudas, 15/12/2021)

A Xunta de Goberno desta Deputación Provincial na súa sesión ordinaria do día 10 de decembro de 2021, adoptou, entre outros, o seguinte acordo: O Pleno da Corporación provincial, na súa sesión ordinaria do día 28 de decembro de 2018, adoptou, entre outros, o acordo (nº 11.7237), no que se aprobou o proxecto “Labora 2020” no marco da convocatoria de 2018 de axudas do Fondo Social Europeo (FSE), previstas no Programa Operativo de Emprego, Formación e Educación (POEFE), destinadas a entidades locais para a inserción das persoas máis vulnerables (AP-POEFE) e cofinanciado nun 80 % polo FSE (Resolución de 23 de marzo de 2018 da Dirección Xeral de Relacións coas Comunidades Autónomas e Entes Locais). No artigo 8. b) da mencionada Resolución faise referencia, entre outros gastos subvencionables, á axuda económica ás persoas participantes nos itinerarios, que cubrirá os gastos de asistencia á formación, transporte, manutención, aloxamento e conciliación co coidado de familiares. A Xunta de Goberno da Deputación de Pontevedra, na súa sesión ordinaria do día 14 de febreiro de 2020, adoptou, entre outros, o acordo (nº 3.28651) de aprobación das bases do programa de axudas económicas por asistencia á formación do proxecto “LABORA 2020” cofinanciado polo Fondo Social Europeo. Ditas bases foron publicadas no BOPPO (nº44) do 5 de marzo do 2020 e que de acordo co punto primeiro das mencionadas bases a súa vixencia “abrangue desde o día seguinte á súa publicación ata a finalización do proxecto (.)”. A convocatoria das citadas bases permanece aberta durante o período de vixencia do proxecto “Labora 2020”, de acordo ao disposto na base 4ª “O prazo de presentación de solicitudes para a concesión da axuda será de quince días hábiles desde a incorporación da persoa participante á acción formativa.” Finalizado o prazo de presentación de solicitudes dos cursos iniciados nos meses de marzo, xullo, agosto, setembro e outubro do ano 2020 procedeuse á comprobación de datos de acordo co establecido na base 5ª das bases proxecto “Labora 2020” así como os requisitos esixidos na Lei 38/2003, de 17 de novembro, Xeral de Subvencións. A instrución do procedemento realizouse de conformidade co previsto nas bases do citado programa, e en concordancia co establecido na Lei 38/2003, de 17 de novembro, Xeral de Subvencións, a Lei 9/2007, de 13 de xuño, de Subvencións de Galicia e demais lexislación aplicable. Non obstante, cómpre destacar que os itinerarios formativos iniciáronse a partir de marzo de 2020, coincidindo coa situación de emerxencia de saúde pública e pandemia internacional, e que o Goberno aprobou o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, que trouxo consigo a suspensión e interrupción dos prazos para a tramitación dos procedementos das entidades do Sector Público e, por conseguinte, na Deputación de Pontevedra. O Real Decreto 537/2020, do 22 de maio, (BOE nº 145/23-05-2020) polo que se prorroga o estado de alarma, determinaba no seu artigo 9 a reanudación, con efectos desde o1 de xuño de 2020, do cómputo dos prazos administrativos que fosen suspendidos, de xeito que a partir dese momento, reanudábanse os prazos para habilitar tamén o inicio dos cursos. A grave situación derivada da pandemia provocou a reconfiguración da cronoloxía da formación do proxecto Labora 2020 e, por tanto, das tramitacións asociadas á mesma. Así mesmo, a propia paralización dos cursos debido ao confinamento impediu a comprobación da documentación, considerando que o alumnado posuía 15 días para a presentación da documentación desde o inicio do itinerario formativo. Ante esta excepcionalidade procedeuse a tramitar as axudas dos itinerarios formativos iniciados durante o ano 2020 mediante libramentos anticipados ante a incerteza das circunstancias que poderían sobrevir durante o citado ano. Os ditos anticipos foron aboados en data 18 de decembro de 2020, 19 de febreiro e 6 de abril de 2021 cuxo importe ascende a 95.790,90 euros aboados con cargo ao RC núm.202000021813 da aplicación orzamentaria 2020/240.2426.481.01.2019 e 2021/240.2426.481.01.2019 “Axudas (Labora 2020)” pertencente ao proxecto de gasto LABORA 2020 (FSE, AP-POEFE). En consecuencia co anterior, procede resolver a concesión das axudas dos itinerarios formativos iniciados no ano 2020 e pagados anticipadamente, non supoñendo efectos orzamentarios ao ter sido aplicado no exercicio anterior. En virtude diso, vistas as solicitudes presentadas, vistos os informes técnicos do xefe de servizo, vistas as dilixencias de fiscalización e conforme con respecto das propostas de concesión e abono das axudas para a formación do proxecto “Labora 2020” e visto que as axudas económicas por asistencia á formación do proxecto “Labora 20202 cofinanciado polo Fondo Social Europeo de itinerarios formativos iniciados nos meses de marzo, xullo, agosto, setembro e outubro do ano 2020 foron aboados anticipadamente en data 18 de decembro de 2020, 19 de febreiro e 6 de abril de 2021. Visto o informe-proposta do xefe de servizo de Promoción de Emprego e Desenvolvemento Local de data 30 de novembro de 2021. Vista a dilixencia de Fiscalización e conforme da Intervención en relación ao informe-proposta do Servizo de Promoción do Emprego e Desenvolvemento Local de data 3 de decembro de 2021. Por todo o exposto, en base aos antecedentes e de conformidade co establecido nas bases do proxecto “Labora 2020” e na Lei 38/2003, de 17 de novembro, Xeral de Subvencións, e demais lexislación concordante de aplicación, a Xunta de Goberno acorda por unanimidade: 1.- Aprobar a concesión das axudas económicas por asistencia á formación do proxecto “Labora 2020” cofinanciado polo Fondo Social Europeo de itinerarios formativos iniciados en 2020 e pagadas anticipadamente pola contía total de 95.790,90 €, relacionados no Anexo I. Transcorrido o prazo de 10 días, contados desde o día seguinte á publicación no BOPPO, sen que se producise manifestación expresa da aceptación por parte das persoas beneficiarias entenderase tacitamente aceptada, de acordo co artigo 21.5 da Lei 9/2007, de 13 de xuño, de Subvencións de Galicia.2.- Publicar o acordo no BOPPO, BBDDNN e na web da institución provincial e a súa notificación, no seu caso, ás partes interesadas. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.